219eb78b2de2a60e838afb9835ef11dc

 hej  

Jeg er en pige på 15 år som HADER sine bryster. Lige siden jeg begyndte at få bryster, har det altid været min brystvorte (Eller den røde hud omkring brystvorten), som voksede først, ikke huden omkring.   

Idag har min brystvorte (huden omkring) en diameter på ca 6 centimeter, og jeg ved ikke om det er normalt.. Iøvrigt hænger mine bryster også lidt meget, og min KÆMPE brystvorte får dem til at se ud som om de hænger endnu mere..   

Her er lidt fakta om mig:  

- Jeg går til sport 2 timer om ugen (med sports bh)  

- Jeg fik min menstruation får 2 år siden  

- Jeg sover ikke med bh om natten  

- Jeg bruger 75C i bh skål  

- Jeg må nok sige, at jeg ikke er den mest ranke, altså jeg har tendens til at synke sammen, især når jeg sidder ned  

- mine blodårer er virkelig tydelige på mine bryster  

- jeg har ret mange strækmærker  

  

Her er mine spørgsmål:  

- er det normalt at have sådan en stor brystvorte?  

- kan man gøre noget ved hængebryster, fx træning (hvis ja, kan du foreslå en træningsart?)  

- kan man gøre noget ved sin store brystvorte?   

- Kan en stor brystvorte skabe konsekvenser i fremtiden for mig?  

- jeg har virkelig mange strækmærker, men jeg har prøvet et produkt imod strækmærker (BioOil), men det virkede ikke. Kan du foreslå en anden metode imod strækmærker?  

  

tak på forhånd  

  

Mig 
Mine bryster hænger
===================


ungzone.dk
2019.43

 Hej Emma,  
  
Jeg synes ikke umiddelbart at det lyder som om der er noget galt med dine bryster. Alle kvinder har forskellige bryster og sådan er det bare. Derfor vil jeg også sige at du ikke skal bekymre dig om at dine brystvorter er "store"(hvis de da overhovedet er det i forhold til andre), for jeg tror ikke du er den eneste. Jeg tror heller ikke sådan lige man kan gøre noget ved det, men det er i hvert fald ikke farligt og får nok ikke nogen betydning for dig som sådan.   
Bryster er jo lavet af fedt(selvom vi helst ikke vil indrømme det ;P) og derfor kan træning ikke hjælpe voldsomt meget. Jeg har fundet et link som kan hjælpe dig lidt og ellers findes der flere gode links hvis du søger på www.google.dk   
http://iform.dk/traening/spoergsmaal-om-traening/hvordan-undgaar-jeg-slappe-bryster   
  
Jeg vil godt sige at der er godt du ikke sover med bh om natten - brysterne har godt af en pause. Desuden er det også godt at du bruger sports BH når du dyrker sport da det kan gøre ondt uden.  
Når ens hud ikke kan følge med når noget vokser opstår strækmærker. Der findes mange produkter som hævder de kan fjerne dem, men jeg kender endnu ingen som har haft succes. Strækmærker vil blegne med tiden og kan tilsidst næsten ikke ses.   
  
Jeg håber det kunne hjælpe lidt!  
De bedste hilsner og ønske om held og lykke fra Charlotte   
 

Hej J 


Tak for dine spørgsmål. Du er 15 år
og derfor kan dine bryster sagtens nå at ændre sig meget endnu. De kan ændre
sig lige så stille hele livet igennem, men specielt i de næste fem års tid. Det
må du huske på. Du spørger om det er normalt at have en stor brystvorte. Et
hurtigt svar vil være: Nej det er det ikke hvis du kigger på diverse side
9-piger, modeller og generelt kvinder i mediebilledet. Men det billede
afspejler ikke virkeligheden, så det rigtige svar vil være: Ja det er
fuldstændig normalt, dette ses ved bare at kigge rundt i de diverse
omklædningsrum hvor kvindekroppe, som ikke er blevet retoucheret, findes. 

Bryster er lige så forskellige som kvinder er og jeg kan forsikre dig om, at
din fremtidige kæreste vil elske dem præcis som de er – specielt hvis du også
selv lærer at elske dem. Til det andet spørgsmål: Du kan desværre ikke træne
dine bryster til at have en anden form, bryster består meget af fedt og har som
sådan ikke nogen muskler. Dog kan du træne de muskler som ligger inde bag dine
bryster ved eksempelvis at lave armbøjninger, og andre øvelser til brystmuskler, og på den måde kan det måske have
en lille effekt. Mht tredje spørgsmål kan du ikke gøre noget for at få din
brystvorte mindre og det er der heller ikke grund til – læs gerne mit svar til
første spørgsmål igen. Og nej, størrelsen på dine brystvorter kan ikke som
sådan skabe nogle konsekvenser for dig, hverken i et sexliv, ved amning eller
andet. Jeg har desværre endnu ikke hørt om nogen ”vidundermidler” i form af
diverse creme og har derfor ikke kendskab til noget der kan fjerne strækmærker.
Jeg kan kun anbefale at dyrke idræt (med en god, støttende sports-BH) og spise
sundt. Din krop består af andet end bryster og den nemmeste måde ved at få det
godt med sin krop på er ved at leve sundt. Her kan du også finde ”styrker” ved
din krop, eks blive super glad for dine arme, mave, ben eller bagdel gennem
træning J Jeg er,
som du nok kan fornemme, på ingen måde fortaler for kirurgi, give penge for en
masse cremer og generelt at forsøge at leve op til skønhedsindustriens umulige
idealer. 

Håber dog du kan bruge mine svar til noget! 

Hav en rigtig god
december.  

 